[{"text_idx": "#000000", "text": "Un achos o geulad gwaed wedi brechlyn AstraZeneca"}, {"text_idx": "#000001", "text": "Mae un achos wedi ei gofnodi yng Nghymru o berson yn datblygu ceulad gwaed prin ar o\u0302l derbyn brechlyn AstraZeneca, yn o\u0302l pennaeth y rhaglen frechu yng Nghymru."}, {"text_idx": "#000003", "text": "Ddydd Mercher, fe wnaeth rheoleiddiwr meddyginiaethau'r DU, yr MHRA, gynghori y dylid cynnig un o'r brechlynnau eraill i bobl dan 30 oed oherwydd tystiolaeth sy'n cysylltu'r brechlyn AstraZeneca a\u0302 chyflwr ceulo'r gwaed."}, {"text_idx": "#000004", "text": "Daeth adolygiad yr MHRA i'r casgliad bod 79 o bobl wedi dioddef ceulad gwaed prin ar o\u0302l cael eu brechu erbyn diwedd Mawrth, a bod 19 o'r rheiny wedi marw."}, {"text_idx": "#000005", "text": "Pan ofynnwyd ynghylch manylion unrhyw achosion perthnasol yng Nghymru, atebodd Dr Roberts: \"Y'n ni'n gw'bod bod un achos hefo'r ceulad gwaed ma' wedi digwydd yng Nghymru, so un achos cadarn a dim marwolaethau. Dyna'r ffigyrau ar gyfer Cymru ar hyn o bryd.\""}, {"text_idx": "#000007", "text": "Ychwanegodd bod y brechlyn AstraZeneca yn dal yn ddewis diogel i bobl sy'n 30 oed neu'n hy\u0302n, ond bod pwyso a mesur y risgiau i bobl iau'n golygu y dylid rhoi brechlyn arall iddyn nhw."}, {"text_idx": "#000008", "text": "Pwysleisiodd bod y brechlyn AstraZeneca \"yn ddiogel i bawb sydd dros 30 na sydd a\u0302 chyflyrau iechyd tymor hir\"."}, {"text_idx": "#000009", "text": "\"I'r bobol sy'n derbyn brechlyn [AstraZeneca] nawr yn eu 40au ac yn eu 50au, mae'r cyfartaledd cydbwyso risgiau a buddion yn drwm iawn ar ochor y buddion,\" meddai."}, {"text_idx": "#000010", "text": "\"Os bysech chi, er enghraifft, yn meddwl am miliwn o bobol yn eu 40au, petawn nhw i gyd yn dal Covid mi fysa mil o farwolaethau yn ogystal a\u0302 phobol sy'n gorfod mynd i'r ysbyty a dros 150,000 o achosion Covid tymor hir."}, {"text_idx": "#000011", "text": "\"Ma' rhaid i chi roi hwnna yn erbyn y risg o un o bob miliwn o farwolaethau o achos y ceulo gwaed prin, prin iawn ma' yn y gwythienne yn y pen.\""}, {"text_idx": "#000012", "text": "Dywedodd Dr Roberts y bydd pobl dan 30 oed sydd heb gael cynnig brechlyn hyd yn hyn - unigolion a\u0302 chyflyrau iechyd blaenorol a gweithwyr iechyd a gofal cymdeithasol - yn cael brechlyn Pfizer neu Moderna yn hytrach."}, {"text_idx": "#000014", "text": "Dywedodd hefyd bod meddyginiaethau eraill, gan gynnwys y bilsen atal cenhedlu, a\u0302 risg o achosi ceulad gwaed."}, {"text_idx": "#000015", "text": "\"Mae'n rhaid i ni dderbyn na allan ni ga'l rhywbeth sy'n effeithiol a dim risg o gwbwl,\" meddai. \"Gall dim byd bod yn 100%, felly mae'n bwysig derbyn rhai risgiau ar gyfer ca'l y buddion.\""}, {"text_idx": "#000016", "text": "Llywodraeth i 'ystyried' ymchwil ceuladau a brechlyn8 Ebrill 2021Covid: Marwolaethau'n gostwng am 10fed wythnos8 Ebrill 2021Covid-19: Tair marwolaeth a 94 achos newydd18 Ebrill 2021"}, {"text_idx": "#000017", "text": "Llywodraeth i 'ystyried' ymchwil ceuladau a brechlyn"}, {"text_idx": "#000018", "text": "Covid: Marwolaethau'n gostwng am 10fed wythnos"}, {"text_idx": "#000019", "text": "Covid-19: Tair marwolaeth a 94 achos newydd"}, {"text_idx": "#000020", "text": "Prif StraeonPrinder bysiau yn achosi pryder yng NgheredigionPublished3 awr yn o\u0302lMesurau beiciau dw\u0302r yn 'gam i'r cyfeiriad cywir'Published20 munud yn o\u0302lTafarn wledig orau Cymru yn ChwilogPublished3 awr yn o\u0302l"}, {"text_idx": "#000021", "text": "Prinder bysiau yn achosi pryder yng NgheredigionPublished3 awr yn o\u0302lMesurau beiciau dw\u0302r yn 'gam i'r cyfeiriad cywir'Published20 munud yn o\u0302lTafarn wledig orau Cymru yn ChwilogPublished3 awr yn o\u0302l"}, {"text_idx": "#000022", "text": "Prinder bysiau yn achosi pryder yng Ngheredigion"}, {"text_idx": "#000034", "text": "Defnyddio celf i annog sgyrsiau am anabledd"}]